**Prifysgol Bangor**

**Holiadur Cyfweliad Gadael ATODOL**

**Cyfrinachol**

Mae cwblhau’r Holiadur Cyfweliad Gadael Atodol hwn yn ddewisol, ac yn ychwanegol at yr **holiadur gadael ar-lein** y mae Adnoddau Dynol yn gwahodd pawb sy'n gadael i gwblhau.

Gellir defnyddio'r Holiadur Cyfweliad Gadael Atodol hwn i strwythuro trafodaeth yn ystod cyfweliad gadael os yw'r aelod o staff sy'n gadael cyflogaeth y Brifysgol yn dymuno hynny.

*Darllenwch y canllawiau ar ddiwedd y ddogfen cyn llenwi’r ffurflen hon.*

|  |  |  |  |
| --- | --- | --- | --- |
| Enw’r aelod staff a rhif cyflogres |  | | |
| Teitl y swydd |  | | |
| Ysgol neu adran |  | | |
| Hyd yr amser yn y swydd bresennol |  | Hyd yr amser yn gweithio ym Mhrifysgol Bangor |  |
| Dyddiad gadael |  |  | |
| Rheswm dros adael e.e. ymddiswyddiad/diwedd contract cyfnod penodol/ymddeoliad ac ati |  |  | |

|  |  |  |
| --- | --- | --- |
| **1** | **Beth ydych chi'n meddwl oedd y rhannau gorau o weithio i'r Brifysgol?** | |
|  | | |
| **2** | **Yn eich barn chi, a yw’r rheolwyr yn yr Ysgol/Adran/Coleg/Prifysgol yn rhoi syniad clir o gyfeiriad ac yn cyfathrebu hynny’n effeithiol? Rhowch enghreifftiau os gallwch chi.** | |
|  | | |
| **3** | **A oedd cyfleoedd datblygu a hyfforddi priodol ar gael i chi pan oedd angen? A oedd unrhyw gyfleoedd datblygu yr hoffech fod wedi eu gwneud i'ch helpu yn eich swydd?** | |
|  | | |
| **4** | **A oeddech chi'n teimlo eich bod yn rhan o'r penderfyniadau a oedd yn effeithio ar eich gwaith a'ch tîm? Rhowch enghreifftiau os gallwch chi.** | |
|  | | |
| **5** | **Ydych chi'n credu eich bod wedi wynebu unrhyw rwystrau neu wedi cael eich trin yn annheg o ganlyniad i nodwedd warchodedig cydraddoldeb h.y. eich oedran, oherwydd eich anabledd, eich ethnigrwydd, rhyw, hil neu ethnigrwydd, crefydd neu gred, cyfeiriadedd rhywiol, beichiogrwydd neu famolaeth? Rhowch rywfaint o enghreifftiau i egluro eich ateb.** | |
|  | | |
| **6** | **A ydych yn teimlo eich bod wedi cael eich trin â pharch gan eraill yn yr Ysgol/Coleg/Prifysgol? Rhowch enghreifftiau i egluro eich ateb.** | |
|  | | |
| **7** | | **Os ydych yn gadael oherwydd ymddiswyddiad neu ymddeoliad, beth arweiniodd at eich penderfyniad i adael?** |
|  | | |
| **8** | | **Oeddech chi wrthi'n chwilio am swydd arall neu a wnaethoch ddigwydd sylwi ar gyfle gwych?** |
|  | | |
| **9** | | **A oedd gennych unrhyw bryderon eraill am eich gwaith yn y Brifysgol a wnaeth i chi fod eisiau gadael, ac os felly, a allech roi mwy o wybodaeth i ni e.e. llwyth gwaith/adnoddau/amgylchedd gwaith?** |
|  | | |
| **10** | | **Beth, os unrhyw beth, fyddai wedi gwneud i chi aros?** |
|  | | |
| **11** | | **Fyddech chi'n dod yn ôl? Os na fyddech, pam?** |
|  | | |
| **12** | | **A oes unrhyw sylwadau eraill yr hoffech eu gwneud am eich cyflogaeth ym Mhrifysgol Bangor?** |
|  | | |
| **13** | | **A ydych yn fodlon i’r sylwadau yr ydych wedi’u gwneud heddiw gael eu priodoli i chi, neu a fyddai’n well gennych i’ch sylwadau fod yn ddienw? Dilëwch isod fel y bo’n briodol.** |
| Rwy’n hapus i’r sylwadau rwyf wedi eu gwneud heddiw gael eu priodoli i mi.  Hoffwn i’m sylwadau fod yn ddienw/gyfrinachol.  Gofynnaf i'r materion a godwyd gennyf gael eu dwyn i sylw’r adran Adnoddau Dynol.  Llofnod y sawl sy’n gadael  Enw'r sawl sy'n gadael (teipiwch neu printiwch) Dyddiad  Llofnod y sawl sy’n cyfweld  Enw'r sawl sy'n cyfweld (teipiwch neu printiwch) Dyddiad | | |

Dychwelwch y ffurflen wedi'i chwblhau (ar bapur neu’n electronig) at Bennaeth yr Ysgol, Pennaeth y Coleg, Cyfarwyddwr yr Adran Gwasanaethau Proffesiynol neu'r Swyddog Adnoddau Dynol perthnasol.

**Cyfweliad Gadael Atodol - canllawiau**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bydd yr adran Adnoddau Dynol yn gwahodd pob aelod staff sy'n gadael y Brifysgol i gwblhau **holiadur gadael ar-lein**, bydd hyn yn parhau.

O bryd i’w gilydd, efallai y bydd staff sy’n gadael yn dymuno cael cyfweliad gadael yn y cnawd ag aelod o’u Hysgol, Coleg neu Adran Gwasanaethau Proffesiynol, ac mae’r **Holiadur Cyfweliad Gadael Atodol** yn adnodd ychwanegol y gellir ei ddefnyddio fel sail i’r drafodaeth mewn achosion o’r fath.

Trafodaeth ddwy ffordd yw’r cyfweliad gadael i archwilio’r rhesymau pam mae gweithiwr yn gadael, i ddysgu am eu profiadau o weithio yn y Brifysgol, ac i ddefnyddio’r wybodaeth i wella’r amgylchedd gwaith cyffredinol.

Mae'r Holiadur Cyfweliad Gadael Atodol hwn wedi'i gyflwyno i ategu arolwg gadael ar-lein presennol y Brifysgol. Y nod yw cynyddu boddhad swydd, gwella arferion gwaith a sicrhau bod aelodau'r tîm yn dymuno parhau i gael eu cyflogi gan y Brifysgol.

**Bydd y drafodaeth ddwy ffordd hon yn ein helpu ni i wneud y canlynol:**

* Deall yn well y rheswm (rhesymau) dros adael.
* Cael adborth gwerthfawr am amodau gwaith, rheolaeth a diwylliant y Brifysgol.
* Deall beth wnaethoch ei fwynhau am weithio i'r Brifysgol a pha bryderon sydd gennych.
* Casglu gwybodaeth i helpu i flaenoriaethu cyfleoedd i wella amodau gwaith.
* Gwella strategaethau o ran dal gafael ar staff.

**A bydd hyn yn eich galluogi chi wneud y canlynol:**

* Lleisio eich barn am eich profiad o weithio yn y Brifysgol.
* Rhoi adborth gwerthfawr am amodau gwaith, rheolaeth a diwylliant y Brifysgol.
* Dweud wrthym beth wnaethoch ei fwynhau tra buoch yn gweithio yn y Brifysgol a pha bryderon oedd gennych.
* Cael cyfle i roi adborth adeiladol ac i adael ar nodyn cadarnhaol, gyda pherthnasoedd da a pharch rhwng y naill a’r llall.

**Cyfrinachedd**

* Gallwn eich sicrhau y bydd y wybodaeth a roddwch yn gyfrinachol os ydych yn dymuno hynny, oni bai eich bod yn cytuno neu'n gofyn i'ch adborth gael ei briodoli i chi a'i rannu â’r bobl berthnasol. Lle mae angen rhannu rhai materion sy'n cael eu hamlygu, byddant yn cael eu gwneud yn ddienw os gofynnwch am hynny.
* Er ei bod yn annhebygol, efallai y bydd rhywfaint o wybodaeth na allwn ei chadw'n gyfrinachol, e.e. honiadau o weithredoedd troseddol. Pan fydd honiadau o'r fath yn cael eu dwyn i'n sylw, bydd y cyfwelydd yn dweud wrthych y bydd angen iddo/iddi dynnu sylw person priodol at yr honiadau hyn. Bydd y drafodaeth wedyn yn mynd rhagddi heb unrhyw gyfeiriad pellach at yr honiadau.

**Gwnewch yn siŵr eich bod yn llofnodi'r rhan berthnasol o'r holiadur i nodi eich dymuniadau.**

**Cwestiynau Cyffredin**

**A fydd hyn yn disodli unrhyw gyfarfod trosglwyddo gyda fy Rheolwr Llinell yn yr ysgol neu’r adran?**

Na fydd. Mae ffocws gwahanol i gyfweliadau gadael ac nid ydynt yn effeithio ar unrhyw gyfarfod a gewch gyda'ch Rheolwr Llinell ynghylch trosglwyddo gwaith.

**Os byddaf yn cymryd rhan mewn cyfweliad gadael, a yw hyn yn golygu nad yw'n ofynnol i mi gwblhau holiadur ar-lein y Brifysgol?**

Er mwyn casglu gwybodaeth am faterion sy'n ymwneud â'r Brifysgol gyfan, y gobaith yw y byddwch yn cwblhau holiadur ar-lein y Brifysgol.   Mae'r cyfweliad gadael hwn yn ychwanegol at brif broses y Brifysgol ac yn gwbl wirfoddol. Wrth gwrs, mae croeso i chi gymryd rhan yn y ddau.